SIR-এর জন্য আর কত প্রাণ হারাতে হবে? BLO-র আত্মহত্যায় গর্জে উঠলেন মুখ্যমন্ত্রী

কলকাতা: কৃষ্ণনগরে বিএলও-র মৃত্যু (BLO Death) ঘিরে তোলপাড় রাজ্য রাজনীতি। সুইসাইড নোটে স্পষ্ঠ লিখেছেন তিনি, তাঁর এই পরিনতির জন্য নির্বাচন কমিশন দায়ী। এরপর শনিবার সিইও অফিসে ডেপুটেশন জমা দেয় তৃণমূলের প্রতিনিধি দল। এরপরই মুখ্যমন্ত্রী মমতা বন্দ্যোপাধ্যায় (Mamata Banerjee) ফের প্রশ্ন ছুঁড়ে দিলেন কমিশনকে। তিনি লেখেন, “আর কত জীবন যাবে? এই এসআইআর(SIR) প্রক্রিয়ার জন্য আরও কত জনকে মরতে হবে? আর কত মৃতদেহ দেখলে নির্বাচন কমিশনের (Election Commission) হুঁশ ফিরবে? বিষয়টি অত্যন্ত উদ্বেগজনক হয়ে উঠেছে।”

প্রসঙ্গত, নদিয়াতে আত্মঘাতী হন এক মহিলা বিএলও (BLO- Booth Level Officer)। মৃতার নাম রিঙ্কু তরফদার (৫৪)। তিনি বাঙ্গালঝি স্বামী বিবেকানন্দ বিদ্যামন্দিরের পার্শ্বশিক্ষক এবং চাপড়া দুই পঞ্চায়েতের ২০১ নম্বর বুথের বিএলও হিসেবে দায়িত্বে ছিলেন। বৃহস্পতিবার রাতে কৃষ্ণনগর (Krishnanagar) ষষ্ঠীতলায় নিজের বাড়িতে গলায় ফাঁস দিয়ে আত্মহত্যা করেন তিনি। আর শুধু আত্মহত্যাই নয়, তিনি নির্বাচন কমিশনকে তাঁর মৃত্যুর জন্য দায়ী করে সুইসাইড নোটও লিখে গিয়েছেন। এরপর থেকেই এই ঘটনা ঘিরে শুরু হয়েছে রাজনৈতিক তরজা। এর আগে এবিষয়ে মুখ্য নির্বাচন কমিশনার জ্ঞানেশ কুমারকে চিঠি দিয়েছেন মুখ্যমন্ত্রী মমতা বন্দ্যোপাধ্যায়।

আরও পড়ুন: ভুলে ভরা ওয়েবসাইট, SIR আবহে এখনও পর্যন্ত ৩৪ জনের মৃত্যু, ৩ জন BLO-র আত্মহত্যা

এহেন ঘটনায় মুখ্যমন্ত্রী (CM) লিখেছেন, “একজন মহিলা প্যারা-শিক্ষিকার (Teacher) এমন মৃত্যু অত্যন্ত দুঃখজনক। পরপর বিএলও মারা যাচ্ছেন। নির্বাচন কমিশনের উচিত অবিলম্বে ব্যবস্থা নিয়ে মানুষের জীবনরক্ষা করা।”